《次韵弟茝怀归》
宋代·陈著

同声相应甚埙箎，雨夜联床只有诗。
断港漫生归棹兴，流年空感浴兰时。
良思难与世情说，衰病聊将僧定移。
须信滞流皆有命，不然安用老天为。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。